Man verdwyn in branders by Kampsbaai | Netwerk24
Deur Malherbe Nienaber 15 Junie 2018 16:04
Nooddienste soek sedert Vrydagoggend na ’n man wat in die see by Kampsbaai in Kaapstad vermis geraak het. Talle verbygangers sê hulle het gesien hoe hy in die branders verdwyn. Hy het donker klere aangehad en is vermoedelik in sy 20’s of 30’s.
Die Nasionale Seereddingsinstituut (NSRI) is om 10:00 ontbied. Die NSRI, Kaapstad se brand-en-reddingsdienste en die polisie het aan die soektog deelgeneem.
’n Hommeltuig het oor die gebied gevlieg om met die soektog te help, maar daar was geen teken van die man nie.
Die see was te onstuimig om ’n reddingsboot te gebruik.
Enigiemand met inligting oor die voorval kan die Kampsbaai-polisiekantoor by 021 437 8140 skakel.
Meer oor: Kampsbaai | Verdrink | Seeredding | Nsri
Oos-Kaapse polisie vra hulp om 2 lyke uit te ken
Atleet-paartjie se dogtertjie verdrink